මැතිවරණ කොමසාරිස් ජනරාල් සමන් ශ්‍රී රත්නායක කොවිඩ් 19 වෛරසය ආසාදනය වීම හේතුවෙන් කොතලාවල ආරක්ෂක පීඨ රෝහලේ හදිසි ප්‍රතිකාර ඒකකයේ ප්‍රතිකාර ලබන බව වාර්තා වනවා.මැතිවරණ කොමසාරිස් කාර්යාල ආරංචි මාර්ග සඳහන් කළේ, තරමක් අසාධ්‍ය තත්ත්වයේ පසු වූ කොමසාරිස් ජනරාල්වරයාගේ සෞඛ්‍ය තත්ත්වය මේ වන විට යහපත් අතට හැරී ඇති බවයි.පෙරේදා දිනයේ දී හුස්ම ගැනීමේ අපහසුතාවයෙන් පසු වූ මැතිවරණ කොමසාරිස් ජනරාල් සමන් ශ්‍රී රත්නායක හට ඔක්සිජන් ලබාදීම ද සිදු කර තිබෙනවා.කෙසේ වෙතත් මේ වනවිට ඔහුට තවදුරටත් එලෙස ස්වසනාධාරක ලබාදීම සිදු කළ යුතු නැති බවට යි වාර්තා වන්නේ.